

**LIETUVOS RESPUBLIKOS SEIMAS**

**NUTARIMAS**

**DĖL 2021 METŲ PASKELBIMO JONO KAROLIO CHODKEVIČIAUS METAIS**

2020 m. birželio 30 d. Nr. XIII-3274

Vilnius

Lietuvos Respublikos Seimas,

*atsižvelgdamas* į tai, kad 2021 metais sukanka 400 metų nuo Jono Karolio Chodkevičiaus mirties;

*pabrėždamas* tai, kad Jonas Karolis Chodkevičius buvo garsus Lietuvos ir Lenkijos karo vadas ir Lietuvos valstybės veikėjas;

*įvertindamas* Jono Karolio Chodkevičiaus indėlį į krikščionybės plėtrą, švietimą, mokslą ir kultūrą;

*siekdamas* pažymėtiJono Karolio Chodkevičiaus darbų svarbą ir reikšmę, nutaria:

**1 straipsnis.**

Paskelbti 2021 metus Jono Karolio Chodkevičiaus metais.

**2 straipsnis.**

Pasiūlyti Lietuvos Respublikos Vyriausybei:

1) iki 2020 m. spalio 1 d. parengti Jono Karolio Chodkevičiaus metų programą ir ją patvirtinti;

2) 2021 metų valstybės biudžete numatyti lėšų Vyriausybės patvirtintai Jono Karolio Chodkevičiaus metų programai įgyvendinti.

Seimo Pirmininkas Viktoras Pranckietis